«Қош келдің әз-Наурызым!»

Алдар Көсе:Сүйінші!Сүйінші!
«Бейнеу бөбекжайында» Наурыз тойы тойланғалы жатыр.
Келіңіздер,көріңіздер!
Қуанышқа ортақ болыңыздар!
Залға әуенмен тәрбиеші,ұлттық киімдер киген балалар мен Алдар Көсе,Тазша бала кіреді. Жайғасып отырады.
Жүргізуші: Қадірменді халайық! Ұлыс оң болсын! Күлімдеген көктеммен бірге қазақ даласына жаңа жылда келді. Міне біздің асыға күткен жаңа тауық жылымыз табалдырықтан аттады. Бәріңізге жаңа жыл бақыт жылы,бейбіт жылы болсын!Бүгінгі «Қарлығаш» тобының «Қош келдің әз-Наурызым» ертеңгілігіне қош келдіңіздер!
Армысыңдар халайық!
Бармысыздар халайық!
Наурыз тойын жұп жазбай,
Жылды қарсы алайық,-дей отыра кезекті балаларымыздың таппақтарына береміз.
                Каракат: Жыл басы Наурыз мереке,
                                      Ақ нұрға әлем боянды.
                  Ислам :Наурыз тойы береке,
                                     Тіршілік жаңа оянды.
               Айкөркем: Жылдың басы Наурыз,
                                     Жердің басы Наурыз.
                 Олжас:Мерекеге арналсын,
                                     Бүгінгі жыр әніміз.
Ән: «Наурыз келді алақай!»
Ата:Ассалаумағалейкум халайық!Ұлыс оң болсын!
Әже:Амансыңдарма,құлындарым!Наурыз мерекесі құтты болсын!Ақ мол болсын,қайда барсаң да жол болсын! Осы жақта Наурыз тойын тойлап жатыр дегенді естіп,Шал мен Көктем аруын ертіп келдім.
Көктем аруы:Сәлем достар аман ба?
Мынау бейбіт заманда.
Шат-шадыман көктем келіп,
Шаттық болсын әманда.
Ән құрадым үніммен,
Сән құрадым гүліммен.
Қуантамын бәріңді
Құт-береке күніммен.
          Мына құшағым толы гүлді гүлдей жайнаған қыздарға сыйлағым келіп отыр.Жүздерің балбұл жайнап,гүлдей құлпырып жүре беріңдер.
Жүргізуші:Рахмет Ата,Әже,Көктем аруы төрлетіңіздер.Енді біздің қыздарымыз осы гүлдерімен Көктем аруымен би билегілері келіп отыр.
Би: «Гүлдер»
Ал,балалар,енді Ата-әжемізге,Наурыз аруына арнап жаттаған таппақтарымызды айтып берейікші!
                                    Алихан:Елім менен жеріме,
                                                     Ырысын шашқан Наурыз.
                         Назгүл:Күлімдеген көктемге,
                                       Шуағын шашқан Наурыз.
                     Бекарыс:Жеті түрлі дән салып,
                                      Дәм татқызған Наурыз.
                      Раяна:Жақсылық тілеп халыққа,
                                     Молшылық әкелсін Наурыз.
Жүргізуші: - Жарайсыңдар балалар! Әже,жақында біздің ауылда жаңа сәби дүниеге келді. Сол сәбиді бесікке салып бересіз бе?
Әже: - Әрине,бала бесікте таза болады,дене бітімі түзу болады. Ұйқысы тыныш болады. Алдымен бесікті аластайық:
Алас,алас,бесіктен алас,
Иесі келді,пәлесі көш!
Алас,алас,бәледен алас,
Көзі жаманның көзінен алас!
Баланы бөлейді. Сәбиге көз тимеу үшін бесігіне тұмар ілейін. Ал енді сәбиіміз тыныш ұйықтау үшін «Әлди» жырын айтып берейік:
Әлди,әлди ақ бөпем,
Ақ бесікке жат бөпем,
Жылама бөпем жылама
Жілік шағып берейін.
Әлди,әлди,әлди-ай!
Жүргізуші:Ендігі кезекті ұлдарымызға кезек берейік. «Қамшы» биі.
Алдар Көсе:Ау,Қожеке!Біз осылай үнсіз отыра береміз бе? Қане балалар ойын ойнайық.
Қожанасыр:Ойнасақ ойнайық.
Ойын: «Арқан тартыс»
Енді әнге кезек берейік. «Топ-топ балақан»
Тақпақтар: Жігер:Наурыз келді еліме,
Наурыз келді жеріме.
Сезім:Байлық,бақыт тілеймін,
Бүкіл қазақ еліне.
Колғанат:Наурыз тойы тамаша,
Наурыз тойы жаңаша.
Мөлдір:Табиғат та тамаша,
Тамылжып тұр жараса.
Ендігі кезекті биші қыздарымызға берейік. Би: «Қамажай»
Жүргізуші: Жарайсыңдар қыздар. Өте жақсы биледіңдер!
Жүргізуші:Той тарқамастан бұрын Атамыздан бата сұрайық.
Ата:Мен батамды берейін,
Қуанышқа келейін,
Дастарханың мол болсын.
Денсаулығың зор болсын!
Ұлыс оң болсын!
Ақ мол болсын!
Наурыз тойы құтты болсын!
Бақ пен береке ала келсін!
Әумин.
Жүргізуші:Балалар,қонақтар!Біздің әжеміз өзінің Наурыз көжесін ала келгенекен,барлықтарыңызды осы наурыз көжеге шақырамын. Тойларыңыз тойға ұлассын! Барлықтарыңыздың жанұяларыңызға қуаныш,шаттық,бірлік тілейміз. Келесі Наурыз мерекесіне аман-есен жетейік!

